钦定古今图书集成/方舆汇编/职方典/第1052卷 > 《题清水岩》前人
## 钦定古今图书集成/方舆汇编/职方典/第1052卷 > 《题清水岩》前人

“飞溜无时断，行云一日停。半年嗟苦雨，三度扣禅扃。”
岩岫方从认，松篁恰得醒。草木多掩映，岸竹半伶俜。
舟子应频唤，山农讶屡耕。溅衣黄土重，侵屦碧泉泠。
溪合高低白，林迷上下青。“乍褰绵作障，重碾玉为屏。
古佛灵如在，微官德岂馨。心悬炷香案，容肃换衣亭。
晚照催归骑，清风惜暑棂。赁高闲一顾，人世是浮萍。”